fbb1eb6d3c46f6f022e735028640fd4b
Ποιες είναι οι πιο χρήσιμες συμβουλές για αλλαγή χρώματος πάγκου κουζίνας με χαμηλό κόστος;
-------------------------------------------------------------------------------------------


douleutaras.gr
2020.34
Αν το κόστος αλλαγής πάγκου κουζίνας σου φαίνεται υψηλό, υπάρχουν λύσεις που μπορείς να εφαρμόσεις, ώστε να ανανεώσεις την κουζίνα σου:


* **Βάφ'τα μαύρα**


Εφόσον διαθέτεις ένα συνθετικό ή ξύλινο πάγκο, μπορείς να τον περάσεις με βαφή μαυροπίνακα και να δώσεις ένα πιο μοντέρνο στυλ στο χώρο. Περνάς τον πάγκο με δύο χέρια ειδικής βαφής μαυροπίνακα και τελειώνεις με ένα χέρι κερί.


* **Αυτοκόλλητο με σχέδιο μαρμάρου**


Στο εμπόριο κυκλοφορούν πολλά ρολά με όψη μαρμάρου που μπορείς να εφαρμόσεις στον πάγκο κουζίνας σου για να δώσεις ένα πιο μεγαλοπρεπές ύφος. Επίλεξε αυτό που σου αρέσει και τοποθέτησέ το με πολύ προσοχή και με τη βοήθεια μίας σπάτουλας, ώστε να μην παγιδευτεί αέρας.


* **Επικάλυψη με τσιμέντο**


Για να δώσεις ένα βιομηχανικό στυλ στην κουζίνα σου, μπορείς να καλύψεις τον πάγκο σου με μείγμα τσιμέντου. Ακολούθησε τις οδηγίες για την ανάμειξη του τσιμέντου και έπειτα με προσοχή κάλυψε τον πάγκο και περίμενε να στεγνώσει.  

Η κουζίνα σου θα αποκτήσει απευθείας ένα πιο μοντέρνο ύφος!


429c12daa58541f5b6258b4ebf9b5247
Πώς θα γίνει επιτυχημένα η αλλαγή πάγκου κουζίνας;
--------------------------------------------------


douleutaras.gr
2020.34
Βασική προϋπόθεση είναι να επιλέξεις το υλικό του πάγκου με γνώμονα το χρώμα στα ντουλάπια κουζίνας και στα πλακάκια που έχεις ήδη. Τα υλικά από τα οποία μπορείς να επιλέξεις είναι τα εξής:


* **Ξύλο**


Πολύ δημοφιλής επιλογή για τις κουζίνες. Είναι μία οικονομική επιλογή, προσφέρει ζεστασιά στο χώρο και ανακυκλώνεται. Χρειάζεται καλή συντήρηση με τρίψιμο και γυάλισμα ανά διετία, ενώ θέλει προσοχή με το νερό και το καθάρισμα. Αποτελεί ιδανική επιλογή για παραδοσιακές κουζίνες και για μοναδικούς συνδυασμούς με πιο μοντέρνα υλικά.


* **Μάρμαρο**


Είναι μία αρκετά πιο ακριβή επιλογή αλλά είναι ένα φυσικό υλικό με μεγάλη ανθεκτικότητα. Λόγω της απορροφητικότητας των πόρων που υπάρχουν στο μάρμαρο, υπάρχει ευαισθησία στα όξινα υλικά, όπως το λεμόνι και το ξύδι. Αποτελεί μία επιλογή που μπορεί να ταιριάξει σε κάθε κουζίνα και ύφος.


* **Βακελίτης**


Οι πάγκοι κουζίνας από βακελίτη, κερδίζουν ολοένα και περισσότερα έδαφος καθώς συνδυάζουν την οικονομική τιμή με την ανθεκτικότητα. Ο βακελίτης είναι ένα συνθετικό υλικό από ρητίνη και χαρτί που κολλάει πάνω σε νοβοπάν.  

Λόγω της μεγάλης ποικιλίας που έχει, ταιριάζει σε κάθε κουζίνα, όμως χρειάζεται προσοχή με το νερό και τις φθορές καθώς δεν αποκαθίστανται.


* **Γρανίτης**


Επίσης μία επιλογή για αλλαγή πάγκου κουζίνας, που είναι δύσκολο να μην ταιριάξει παντού. Είναι φυσικό και ανθεκτικό υλικό σαν το μάρμαρο, αλλά δεν έχει τις ευαισθησίες του μαρμάρου στα όξινα υλικά. Δεν αποτελεί την οικονομικότερη επιλογή, αλλά δίνει ένα πολυτελή χαρακτήρα στην κουζίνα.


* **Corian**


Το corian είναι ένα συνθετικό υλικό με μεγάλη ανθεκτικότητα που κερδίζει ολοένα και περισσότερα έδαφος στους πάγκους κουζίνας. Φθείρεται δύσκολα, καθαρίζεται εύκολα και έχει μεγάλη ποικιλία σε χρώματα.


* **Χαλαζίας**


Μοιάζει με το γρανίτη αλλά είναι συνθετικό υλικό με μεγάλη ανθεκτικότητα. Είναι δύσκολο να φθαρεί και κυκλοφορεί σε μεγάλη ποικιλία. Μπορείς να τον μπερδέψεις πολύ εύκολα με γρανίτη αλλά είναι πιο οικονομική επιλογή.  

  

Χρειάζεσαι βοήθεια για την αλλαγή πάγκου κουζίνας;


Οι επιλογές πολλές και δύσκολες. Οι επαγγελματίες του Douleutaras.gr, ειδικεύονται στην αλλαγή πάγκου κουζίνας και είναι στη διάθεσή σου να σου προτείνουν το κατάλληλο υλικό για τις ανάγκες και το ύφος της κουζίνας σου.


Καταχώρησε την εργασία σου και λάβε άμεσα επικοινωνία από αξιολογημένους επαγγελματίες ξυλουργούς της υπηρεσίας μας!


**Επίσης, δες μερικά παραδείγματα από εντυπωσιακούς πάγκους κουζίνας για να πάρεις ιδέες:**

